Diari Oficial de la Generalitat Valenciana


Sumari del DOGV 5023, del 08-06-2005 (2005/5426)

ACORD d'11 de març de 2005, de la Comissió Territorial d'Urbanisme de València, respecte a la modificació del Pla general núm. 17, per a un canvi d'ús en sòl urbà, d'ús terciari (T-1) a ús residencial, en la illa delimitada pels carrers Ricard Blasco, Séquia de Benàger, Camí Tarongers i Solidaritat d'Aldaia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5426


Data del document
:   11-03-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

ACORD d'11 de març de 2005, de la Comissió Territorial d'Urbanisme de València, respecte a la modificació del Pla general núm. 17, per a un canvi d'ús en sòl urbà, d'ús terciari (T-1) a ús residencial, en la illa delimitada pels carrers Ricard Blasco, Séquia de Benàger, Camí Tarongers i Solidaritat d'Aldaia. [2005/5426]
  
En relació amb l'expedient tramitat per l'Ajuntament d'Aldaia respecte a la modificació del Pla general núm. 17, per a un canvi d'ús en sòl urbà, d'ús terciari (T-1) a ús residencial, en la illa delimitada pels carrers Ricard Blasco, Séquia de Benàger, Camí Tarongers i Solidaritat, s'informa el següent:
  
Antecedents
  
U. El projecte es va aprovar provisionalment mitjançant un acord del Ple d'Ajuntament en sessió realitzada el dia 27 de juliol del 2004, acordant en el mateix acte el sotmetiment a informació pública. Després de la publicació en el Diari Oficial de la Generalitat Valenciana amb data 31 d'agost del 2004 i en el diari Las Provincias amb data 20 d'agost del 2004, es va establir un mes d'exposició pública on no s'ha formulat cap al·legació. L'expedient té entrada en el Registre del Servei de Planificació i Ordenació Territorial amb data 20 d'octubre del 2004.
  
L'expedient disposa d'informe previ favorable emés pel director general d'Urbanisme i Ordenació Territorial, amb data 5 de març del 2003, encara que indicant, per a futures fases procedimentals, les observacions recollides en la consideració 2 de l'esmentat informe previ. Amb data 25 de novembre del 2003, el Ple municipal va aprovar un nou document que, encara que recollida les observacions establides en l'informe previ, no es desglossaven les dades numèriques exigides, que justificaven el compliment de l'art. 19 de la Llei reguladora de l'activitat urbanística, Llei 6/1994, de 15 de novembre, de la Generalitat Valenciana (en endavant LRAU) i l'article 17 de l'annex del Reglament de Planejament de la Comunitat Valenciana, aprovat per Decret 201/1998, de 5 de desembre, del Govern Valencià (en endavant RPCV).
  
Dos. La documentació remesa consta de memòria justificativa amb les deficiències assenyalades en acords i conversacions anteriors, juntament amb els plànols d'informació i d'ordenació que fan referència.
  
Tres. El contingut de la modificació que es tramita té com a objecte el canvi de l'ús d'una illa de sòl urbà, de 7.797 m², actualment d'ús terciari, T-1, on es proposa l'ús residencial. La illa es delimita mitjançant els carrers Ricard Blasco, Séquia de Benàger, Camí Tarongers i Solidaritat, i té com a conseqüència un canvi en l'ordenació detallada i un increment de l'edificabilitat substancial.
  
L'àmbit de la Modificació comprén a la totalitat de la unitat d'execució 4 i a una xicoteta part de la unitat d'execució 5, i es justifica en la pèrdua d'expectatives de l'ús terciari a l'ús residencial. D'aquesta manera, les dades que aporten són:
  
1. El document de planejament vigent estableix:
  
- Sòl d'ús terciari (T-1): 7.797 m²s.
  
- Edificabilitat: 1 m²t/m²s en ús terciari.
  
- Sostre edificable: 7.797 m²t d'ús terciari.
  
- (article 95 de les normes urbanístiques del PGOU).
  
2. La proposta determina:
  
- Sòl residencial: 5.664 m²s.
  
- Sòl dotacional: 2.133 m²s, desglossat entre 776 m²s adscrit a la xarxa viària i 1.367 m²s adscrit a la xarxa secundària de ZV, SJL.
  
- Edificabilitat: 1,7275 m²t/m²s.
  
- Sostre edificable: 16.992 m²t d'ús residencial.
  
La modificació afecta una illa completa i es troba integrada per la totalitat de la unitat d'execució núm. 4, pendent de desenvolupament, i part de la unitat d'execució núm. 5, reparcel·lada, urbanitzada i pràcticament edificada en la seua totalitat. Sobre el sòl indicat (pertanyent a la UE-5 però formant part de la illa objecte de la modificació) hi ha dues edificacions de recent construcció, d'ús terciari, que queden, arran de la present modificació de planejament, fora d'ordenació diferit per no estar considerada la seua incompatibilitat amb l'ús residencial. S'estableix con ús terciari, incompatible amb el residencial proposat, les activitats que puguen suposar major problema per molèstia o perillositat com ara discoteques o gasolineres.
  
Quart. En la documentació ara remesa s'estableixen les dades desglossades respecte al compliment de l'article 19 de la LRAU i el compliment de l'article 17 de l'annex al RPCV, exigits en la Consideració 2 de l'informe previ favorable adoptat pel director general d'Urbanisme i Ordenació Territorial, en sessió de data 5 de març del 2003 sobre el mateix expedient.
  
La modificació justifica el compliment de l'article 17 de l'annex del RPCV i l'article 19 de la LRAU, definint una àrea més coincident amb la nova ordenació la superfície de la qual és de 29.700 m², creant-se, per a la seua justificació, un dotacional destinat a zona verda de la xarxa secundària, SJL, d'1.367 m² i viari de vianants, RV, de 766 m². Així la superfície dotacional pública que es crea és de 2.133 m².
  
Cinqué. Durant la tramitació de l'expedient en fase autonòmica, no s'han sol·licitat informes sectorials, únicament ha sigut requerit l'Ajuntament, amb data 20 de febrer del 2004, perquè es pronuncie, en aplicació de la disposició addicional dotze de la LRAU (redactada per l'article 59 de la Llei 16/2003, de 17 de desembre), sobre la previsió expressa d'habitatges subjectes a règim de protecció pública, reservant una part de l'edificabilitat residencial prevista en el document que es tramita. Fins a la data no hi ha hagut contestació al requeriment esmentat.
  
Al respecte, amb data 22 de març, l'Ajuntament aporta una sèrie de dades sobre HPO. Els dades proven l'execució d'aquest tipus de habitatges durant els últims anys, fins al 2002, sense que això vulga dir que s'ha estudiat la previsió, des de l'administració local, per a escometre HPO, establint un percentatge mínim per a la destinació, tal com es requeria en l'escrit enviat de data 20 de febrer del 2004.
  
Sisé. Aldaia disposa de Pla general d'ordenació urbana no homologat, aprovat definitivament per la Comissió Territorial d'Urbanisme, en sessió de data 5 de gener de 1990.
  
Seté. La Comissió Informativa de la Comissió Territorial d'Urbanisme de València, en sessió celebrada el 4 de març del 2005, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La tramitació es considera correcta, conforme al que estableix l'article 38, per remissió de l'art. 55.1 de la LRAU.
  
Segon. La documentació està completa, a l'efecte del compliment del que preceptuen els articles 17 i 18 de la LRAU, i es garanteix una lògica continuïtat amb l'ordenació detallada prevista. Es modifica la fitxa de la UE-4, inclosa en l'apartat 6 del document, com a part dispositiva d'aquest.
  
Tercer. El document determina, en l'apartat 5.5 de la memòria, el règim urbanístic transitori per a les parcel·les de la UE-5, incloses en l'àmbit de la modificació del Pla general que quedaran en situació de ?fora d'ordenació- indefinida, i permet modificar l'activitat sempre que la nova que puguen plantejar al llarg dels deu anys a partir de l'aprovació definitiva del document siga compatible amb l'ús residencial i no es trobe entre les estimades com a perilloses o molestes, com ara discoteques, gasolineres, neteja de vehicles, etc. o siguen conforme al que estableix l'article 184 del RPCV.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb el Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada l'11 de març del 2005, acorda aprovar definitivament la modificació núm. 17 del Pla General d'Aldaia.
  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.
  
Tot això sense perjudici que es puga exercir qualsevol altre recurs o acció que es considere oportú.
  
València, 11 de març de 2004.- El secretari de la Comissió Territorial d'Urbanisme: Alvaro Aleixandre Ortí.